Arbavere

Arbavere on küla Lääne-Virumaal Kadrina vallas.

Arbaveres oli 2000. aastal 42 elanikku.Eesti entsüklopeedia, 12. kd., lk. 188

Arbavere asub Loobu–Tapa maantee ääres. Lähimad külad on kirdes Viitna, põhjas Loobu, loodes Läsna ja edelas Mõndavere.Suur maailma atlas, lk. 186 Väiksematest kohtadest jääb läände Sikassaare ja lõunasse Soomukse.Eesti kohanimeraamat, kaart 4

 Ajalugu 
pisi|vasakul|Eesti Geoloogiateenistuse Arbavere uurimiskeskus
Küla on esmamainitud 1454. aastal kujul Arpener, kui see läls Undla mõisale. Nähtavasti on tegu kirjaveaga ja õige olnuks Arpeuer. 1542 nimetati küla Arpever ning mainiti talupoegi ja veskit. Küla kuulus Undla mõisale kuni 1668. aastani, mil panditi Aaspere mõisnikule. 1871. aastast pärineb nimekuju Arbafer. Küla kuulus Kadrina kihelkonda.Eesti kohanimeraamat, lkö. 48

Arbaveres asus Arbavere mõis. Enn Tarveli hinnangul rajati mõis ajavahemikus 1689–1700. Pärast mõisa likvideerimist sai Arbavere 1920. aastail asunduseks, hiljem külaks.

1977 liideti Arbaverega osa Soomukse külast.

Arbaveres asub Arbavere maapõue uuringukeskus.

 Nime päritolu 

Lauri Kettunen oletas, et nimi tuleb sõnast arp : arbu ('loos, võluvahend'). Ta võrdles seda ka sõnadega arbutama ~ arvutama ~ arutama ('nõiduma, võluma'). Lääne pool tähendab sõna arb : arva perele määratud osa külakogukonna ühismaast, põllusiilu. Need kaks sõna on lähtunud samast tähendusväljast, sest kunagi määrati neid põllulappe loosi teel.

Enn Tarvel oletab, et küla nimi lähtus muistsest isikunimest.

Viited

Kategooria:Kadrina vald
Kategooria:Lääne-Viru maakonna külad